**Dr. Kala Molnár Sándor**

Arra hívattatok el, hogy áldást örököljetek I. Péter 3:9

**A Szakrális Társadalom Alapjai!**

**A Teremtett Világ Támoszlopai!**

**Az Örök Igazság Arany Pillérei!**

**Az Istenről.**

Részletek a Megvilágosodás Iskolájának Anyagából.

Az anyagot, az összeállítást szerzői jog védi, de egészében szabadon másolható.

Bevezetés

A gondolkodó szeretetben érző és élő, az örök igazságot kereső ember itt a Földön mindig, de különösképpen az utóbbi 12 ezer évben keresi azokat az alapigazságokat, amely mentén jobbá, bőségesebbé, szeretetteljesebbé tehetné a sötét kor által felkínált rabszolga életét; melyben az ember állatemberré degradálódott, ahol a rabszolgapiacon csak a munkaereje számított és a későbbiekben a technika fejlődésével a feltalálók, a technokraták ázsiója nőtt meg. Spiritualitásról nem esett szó, azt a legmélyebben eltitkolták, hiszen az Igazság fénye által nem lehet az embert többé tudatlanságban, nyomorúságban, betegségben, szegénységben, kiszolgáltatottságban tartani. Ezen a ponton (2012. december 21.) megdönthető az eddigi sötét kor és berendezkedés. A világosság utat tör és mutat az új embernek, aki nem akar a régi módon élni. A régi nagy fénymunkások mellett megjelentek az új gyerekek lehetővé téve az új kor eljövetelét.

Az isteni gondviselés az erre kiválasztottjain a prófétáin keresztül eljuttatta a kért és szükséges ismereteket az emberiséghez a sötét kor kellős közepén is. Értsd ezalatt különösen az elmúlt száz évet.

Ezeknek a tanoknak jó része eltűnt, vagy megmásították értetlenségből, avagy tudatosan meghamisították érdekből, illetve egyszerűen megsemmisítették, ha már végképp nem tudtak vele mit kezdeni. A leglényegesebb részek a gondviselés által mégis megmaradtak. Lásd a Védák bölcseletét, Krysna tanítását, a TAO elmélkedéseit, a sumér, babiloni kultúrát, szkíták elképzeléseit, Egyiptom tudatát, görögök műveltségét, Zarathustra fény vallását, Buddha tudatra, az erkölcsre vonatkozó tanításait, vagy Jézus szeretetre, egységre vonatkozó az új kort előkészítő mondatait, tetteit, példabeszédeit, az iszlám, vagy a maya kultúra csodálatosságát. A felsorolásból sokan kimaradtak, viszont nem hagyhatóak ki a magyar szellembúvárok, akik az 1930-as években működtek.

Főleg az 1840-es évek óta fokozatosan egyre nagyobb erővel egymásra épülve leérkező égi tanításokkal és a filozófiával, teozófiával, a tudományokkal együtt mindez egy kirakós játékot képez. Nem vitás, hogy jelenleg is és az elmúlt 30 évben leküldött, eddig őrzött anyagok rendkívüliek, hiszen gyakorlati útmutatásokat is tartalmaznak megkönnyítve a korszakváltást. Amennyiben mindez összeáll eggyé, indulhat az új kor, létrejöhet az újjászületés a megvilágosodás által. Most az emberiségnek nem kell a fizikai halált elszenvednie, hogy újjászülethessen, ez megtörténhet életében, ha megért rá. Vége lehet a sötétségnek, ami tudatlanságot takar, a félelemnek, mely az előbbihez hozzátartozó érzelem és jöhet a vízöntő kora, a tudás, a világosság, a szeretet és a béke kora. 2012. 12. 21.- ével megért a folyamat, hála a fénymunkásoknak, hogy mindenki Istentől kapott szabad akaratából dönthet, elsősorban lélekszinten (a leíródásból később fizikai szinten is tudatosulva) mégegyszer kiemelve dönthet, választhat, hogy a továbbiakban sötétségben, vagy világosságban óhajtja életét leélni. Az ember bármikor dönthet efelől.

Részleteiben megtalálhatjátok az interneten is az új kor adta lehetőségeket, jogokat és kötelességeket Asthar parancsnok és Juventus mester 2014. évi új évi köszöntőjében, a magyarokhoz írt tanításaiban a Szíriuszról, Holló Szabó Julianna médiumi tolmácsolásában.

Ez alapján történik a földi emberiséggel mindaz, amit sokan meg fogtok tapasztalni, vagy már sokan meg is tapasztaltatok, elindulva az evolúció egy különleges csodaszép útján, ahol a homo sapiensből kifejlődik a gnosztikus, misztikus, spirituális, bölcs, isteni teremtő erővel és különleges képességekkel megáldott immáron Istenember, aki eddigi sokdimenziós, többszöri reinkarnációs útjai, utazásai végeztével bölcsen hazatér, visszajut Teremtőjéhez. Mindenkinek ajánlom ezt a csodálatos lehetőséget, senki se hagyja ki!

A médiumi és egyéb közlemények nagyon sok mindent tartalmaznak, ezért fontos az alapok a szegletkő ismerete, melyre bármilyen ház építhető, akár egy egész univerzum. Ez az ami örök. Az alapok ismeretének hiánya kisiklást eredményez; összedőlhet az építményem.

2010-ben a társadalom számára hasznos, fejlődését biztosító, szakrális alkotmányt, alaptörvényt fogalmaztam meg ennek megfelelő tömörítettséggel, hogy mindenki magánál hordhassa, tudhassa, tanulhassa, bármikor elővehesse.

**Magyar Szakrális Alkotmány**

Minden Teremtménynek, homo sapiensnek (magyar állampolgárnak) joga van a lélek és a fizikai test fejlődése során önmagában elmélyülve valódi önmagát (énjét) az Isten szellemet az Én Istenem, Jó Istenemet keresve megtalálni, megismerni önmagát. Az állampolgár felelős teremtéséért, amit kibocsátott energiáival, mint tudata gondolataival, lelke érzelmeivel, szavaival, tettével hoz létre, így a saját élete minőségéért a Mindenségnek, és másoknak okozott energetikai hatásáért. A lelkiismeret a többdimenziós lelkünk megismerése, de a legfontosabb az, hogy útmutatásai szerint cselekedjünk. A szeretet épít, a félelem rombol.

Mindenki köteles szeretetben lelkét, szellemiségét a világosság felé fordítva kiművelni, fejlődését elősegíteni, fizikai testét egészségben tartani és köteles részt vállalni az ország elképzelt társadalmi, gazdasági viszonyainak kiépítésében a (magasabb énje által) vállalt feladatainak megfelelően. Így elsőrendű feladata megtudni, hogy testet öltése előtt szelleme, milyen feladattal, életcéllal látta el, hatalmazta fel. Ezt megtudva és eszerint élve lesz az ember igazán boldog. Amennyiben a társadalom minden tagja eszerint él, ennek arányában válik a társadalom tökéletessé, szakrálissá.

Az ember saját teremtése, munkája, szorgalma útján – akár mások segítségével – kivívja jogát, a lehető legmagasabb istenemberi szintű létezésre, a kötelességek betartásával élhet a Mindenségtől kapott jogával.

Köteles ezért az ember minden tőle elvárható módon azon fáradozni, hogy az élet a Föld bolygón, az országban és az élet összes királyságában, (ásvány, növény, állat, ember, Földanya, Nap-atya, Babba Mária) a lehető legjobb körülmények között legyen a szükséges fejlődést biztosítva.

Tudata világossága, lelke feltétel nélküli szeretete, és tettei alapján a magasabb dimenziók tudását és lehetőségeit, energiáit megjelenítheti a Földön, maga és a köz javára. Elérheti a naprendszeri-, a galaktikus-, és a galaxisok közötti polgári címet, amelyet az Univerzum erre kijelölt lényei adnak át.

Magyarország szeretetben és békében él mindenkivel, így más bolygók élőlényeivel, különösen a Nagy Fehér Testvériséghez tartozó civilizációkkal és más dimenziók teremtményeivel egyaránt, akikkel mind egyek vagyunk.

Minden ember szabadnak születik, szabadságába nem avatkozhat bele senki, viszont életvitele során mások szabadságát nem sértheti.

Minden állampolgárt megillet a szükséglete és igényei szerinti bőség és jólét, amit saját magának akár segítséggel, vagy az összefogás erejével teremt meg, és ezért felelős. E tekintetben az Alkotmány különösképpen mindenkit győztesnek tekint, mert az Univerzum végtelen bősége rendelkezésre áll.

A mindenkit megillető minimális létszükségleti és alapjogok; legyen fedél minden ember feje felett, ahol védve van a hideg és a meleg ellen. Legyen tiszta levegő és víz, egészséges élelem, egészséges és tiszta környezet, hideg és meleg víz, alapruházat, egészséges életmódra nevelés és egészségügyi ellátás, oktatás, művelődés, közlekedés, a választás, a köz ügyeiben való aktív beleszólás, vita, megbeszélés, szavazás, a munka és teremtés joga.

**Részletes és kiegészítő magyarázatok a megértéshez és bővebb ismeretek átadása**

1. Alapok, szegletkövek: szeretet, tudás, bölcsesség, egység, karma, reinkarnáció, újjászületés.
2. Isteni tulajdonságok: mindenható, halhatatlan, örökéletű, örökké létező, teremtő bölcs, mindentudó, mindenütt jelenlevő Egy, békés, boldog, jóságos, szeretetteljes, kiegyensúlyozott, tökéletes megbocsátó, kegyelemteljes.

**Egy. Szeretet.**

Az Isten a teremtését a létezés minden elemét megáldó, ezeket egyenlőképpen, egyformán szerető, a dimenzionális tükröződések miatt művében szerelmes létező. (személyes élmény)

Az Egy Isten fogalomban minden teremtett dolog beletartozik, hiszen mindezek tudattal rendelkeznek. „Lőn világosság” a tudat világossága. Mivel minden tudattal rendelkezik, vagyis rezeg, így az univerzális hírközlés média alapja a tudat, a gondolat, az érzelem létrehozva a gondolatátviteli hír és információ közlést. Így kommunikálhatunk az ásványokkal, növényekkel, állatokkal, az emberekkel, bármivel és bárkivel az Univerzumban természetesen szabadon. Az Univerzum összes gondolata, érzelme, történései és bölcsessége minden létező eleme örök időkre tárolva, rögzítve van, melynek neve AKASHA krónika. A világosság tudata az univerzális elme világossága által működik.

Bármi csak teremtés útján létezhet. Kiemelten kezeljük, mert ide fókuszálunk Isten megnyilvánulásaira a társteremtőkre itt a Földön; ez a homo sapiens. Az isteni beavatkozás és kinyilatkoztatás csak az Isten által kiválasztott társteremtőkön keresztül történhet és történt a múltban is. Minden teremtéshez tudat és terméke a gondolat és érzelem szükséges, valamint képzelet és imagináció ez utóbbi lehet bármi, az elmében átélt képzelet. Ezt feltöltöm érzelemmel, feltétel nélküli szeretettel, majd kimondom és magamhoz vonzom, vagy végsőképpen megteremtem. Minél több a feltétel a szeretetben, annál kisebb a teremtő erő. A teremtő erő, a szeretet függvénye, mint látható. A szeretet a kulcs, mert általa lehet hozzáférni a tudáshoz, az egészséghez, képességekhez, a jogokhoz.

Amikor Jézus szeretetben feloldotta a benne lévő félelem utolsó csíráját is így szólt” mert jön a világ fejedelme:és én bennem nincsen semmije” János 14:30/b. A félelmen alapuló hatalmi berendezkedés generációkon átívelő a genetika részévé vált, velőkig hatoló beidegződéseit, mintáit a sötétséget nyomtalanul eltűntette magából.

A szeretet antitézise a **félelem**, a tudatlanság, a szorongás, a gyűlölet, a harag, a harc, a szűkösség, a kevés fogalma, mások kihasználása, a kényszerítés, a rabszolgaság, önző, mohó kapzsiság, a profit jelenlegi rendszere, a pénzimádat, az adósságba kergetés, hajszolás, az elnyomás, az uszítás, a hazudozás, a hamis vádaskodás, sorolhatnám, tovább. Ezek mind betegségeket, végül is a fizikai test halálát okozzák. Így keletkezik a következő saját elemét újra létrehozva a betegségtől és a haláltól való félelem és a kör a félelem köre bezárul. Erről szólt az elmúlt 12 ezer év, aminek vége van. Végül a legnagyobb félelem a magfélelem, a megvilágosodástól való félelem „Ha Valaki nem születik víztől és Lélektől, nem mehet be az Isten országába.”János 3:5/b. „Szükség néktek újonnan születnetek.” János 3:7/b. Mindez szennyezi a lelket, sűríti, nehezebbé teszi, az információ elektron áramlása lassul, az energia vezetékek szűkebbek lesznek, eldugulnak, az aura az erő csökken; mégegyszer egyensúlytalanság, betegség jön létre. Jézus óta mindenkinek megadatik, hogy újjászülethessen a fizikai halál megtapasztalása nélkül, mert régen csak általa volt lehetséges. Megtapasztalása ez „színről színre” a többdimenziós énjeinknek.

Mindig, elmélyülve megvizsgálandó, hogy az adott gondolat és érzelem gyökere az ebből eredő döntéseim nem a félelemből erednek-e. Erényesnek jótettnek feltüntetett áldozat jelentős része félelem alapú. Mint ember, felelős vagyok értük és egy vagyok az alsóbb királyságokkal, ásvány, növény, állat és a felsőbbekkel pl. angyalokkal, fejlettebb civilizációkkal más dimenziók lényeivel, nagy teremtőkkel és magával az emberrel is itt a Földön. Egy vagyok a bennem levő isteni megnyilvánulással, a lélekmaggal, én Istenem jó Istenemmel, a fény maggal; egy vagyok lelkem részeivel és a fizikai testemmel, (harmadik és magasabb dimenzióbeli ) inkarnációs megnyilvánulásaimmal őseimmel és a társteremtőkkel, itt az emberekkel. „Az Urat, a te Istenedet imádd, és csak néki szolgálj.” Lukács 4:8/b. „Megmondatott: Ne kísértsd az Urat, a te Istenedet.” János 4:12. Itt világossá válik, hogy az eddigi vallások után az **Egy vallása** a bennem lévő Isten imádata. Az Igazságot hirdető vallások alapítóit, fejlettebb civilizációk tanítóit, segítőit továbbra is tisztelem. A Mindenségben a legnagyobb elismerés az istenembert illeti, mivel eljutott a teremtés „legszélére”, ahonnan felemelkedik teremtőjéhez a megtapasztalás tárházával, mint a legnagyobb tudású, bölcs teremtő egyén. Ebben az életemben most minden árnyékot megvilágíthatok és szeretetben feloldhatok. Az én Istenem jó Istenem univerzumbeli, dimenziókbeli utazását, teremtését és annak a megtapasztalását hívom inkarnációknak, most különös figyelmet fordítva a Földre, a fizikai anyagi sík harmadik dimenziójából el lehet jutni az ötödik dimenzióba és a fizikai tested átalakulásával élvezheted előnyeit, a kötelességek betartásával gyakorolhatod a jogokat az istenemberi lehetőségeket. Itt a Földön az emberek összessége is egy. Az 1-es szám a legnagyobb szám, jelzi a Mindenséget. Ez az emberi szövétnek tökéletesen működik, ha mindenki tudja ki ő és mi a dolga. A lényeget tekintve végső felismerésként Istenek vagytok, társteremtők és ha tudjátok mi a dolgotok és a célotok, boldogok vagytok, ami nem más, mint az életfeladat, amit a Földi inkarnáció előtt megterveztetek, vagyis a sorsotok. Menet közben ez szükség esetén átírható, megváltoztatható, akár új sorsot is kaphattok. Az életfeladatotok kifürkészése meditációval, önmagatokban való elmélyüléssel lehetséges, és hogy erre mindenki rájöjjön, segíthettek is egymásnak. Hogy honnan tudom, hogy biztosan az-e az életfeladatom amit csinálok, ezt egyszerű megtudni, amit örömmel, boldogsággal teszek, amiben jól érzem magam az, az. Az érthetőség miatt még egy jelen földi példával mutatok rá az egyre. Ha csak egy ember is éhezik, fázik, szomjas, fedélnélküli, rosszul érzi magát, hiányzik a szükséglete, beteg, ez mindenkire, értsétek meg minden emberre **az egész földi emberiségre kihatással van.** Amikor egy szakrális társadalom berendezkedéséről beszélek, akkor olyan világot kell létrehoznunk, ahol mindenki jól érzi magát, szükségletei és igényei az univerzális bőségből ellátottak, kielégítik magukat teremtéseikkel egyedül, vagy más egyénekkel történő társteremtői összefogással. Fontos a helyes, bölcs célok nyilvános társadalmi megbeszélése, jóváhagyása majd közös megteremtése.

Egyek vagyunk más csillagrendszerek, galaxisok, teremtményeivel és élhetünk velük testvéri, baráti segítő közösségben. Itt az alap a tudat, a szeretet, a jóság, a segítés, az isteni mag, de a külső formák mások és jó részük nem is humanoid külsejű. Ez a tény ne zavarjon meg senkit.

„És én azt a dicsőséget, amelyet Atyám nékem adtál, ő nékik adtam, hogy egyek legyenek, miképpen mi is egy vagyunk.” János 17:22.

„Mimódon hihettek ti, kik egymástól nyertek dicsőséget, és azt a dicsőséget, a mely az egy Istentől van, nem keresitek?” János 5:44.

„Istenek vagytok ti is a Felségesnek fiai, ti mindnyájan.” Zsoltárok 82: 6.

II. Rákóczi Ferenc Vallomások; „Jézusom, érzem, hogy bennem vagy, éppen ezért nem kereslek téged Betlehemben, hanem a saját szívemben, amelyben kegyelmeddel megszületni méltóztattál.”

„Az Atyaisten nem hozott létre olyan, önmagánál hatalmasabb lényt, aki megfoszthatná önöket az önökben lakozó életerőtől. Önök örök időkig élnek.” Ramtha Égi Üzenetei I. 100. oldal. Az ember csak sajátmagát foszthatja meg önnön isteni mivoltától, gondolkodása és hite által, mivel Istennél hatalmasabb külső lény nem létezik.

**Szabadság**

Az egy és a szeretet megvilágítása után a következő alap a szabadság. Isten társteremtő fiainak lányainak a teremtésben teljes szabadságot adott a teremtésihez, amiért felelősséggel tartozunk. Az Atyaistentől kapott szeretet feltétel nélküli, a szabadság korlátozás és törvény nélküli. Az isteni másságban és a társteremtőknél a megállapodásuknak megfelelően létrejöhetnek korlátozások és törvények. A kötés, oldás hatalma a társteremtőké. A törvényi világokban köteles a törvényt betartani, mert ellenkező esetben „visszaszáll a fejére”. „És látta, hogy jó” így a teremtés megmarad, ha nem jó jogában áll fejleszteni, változtatni, vagy eltörölni. A teremtést illik bemutatni tapasztaltabb, bölcsebb teremtőknek, akik segítenek tanácsokkal stb. és végül a Mindenség dönt felőle. Lásd az ember teremtése.

**Szentlélek**

Ismerkedjünk meg a Szentlélek fogalmával. Az Atyaisten térben és időben létező, törvénybe iktatott, végrehajtó mássága (Sztelek Gábor Pál Lét – Tudat és Poór Andor munkássága). A Szentlélek maga a lelki fejlődés. A Szentlélek női princípium, anyatermészetnek is hívható. A Szentlélek jelképe a Turul madár a magyaroknál, minthogy duális, poláris világban élünk, így a Turul a mitológiánkban hímnemű, adólényegű, a szarvasünő elfogadó minőség nőnemű. Az aranyszarvas mint álom, látomás vezeti a Hun testvéreket a Kárpát-hazába a szívcsakra és a magyarok védelmére.

**Törvény. Reinkarnáció**

A természeti törvény a világmindenség felépítését, teremtését, működését foglalja magába, szolgálják és védik a teremtett világ fejlődését, tapasztalását a teremtők bölcsebbé válását, a világ gyarapodását, a felelősség érzését, a lelkiismeret kialakulását, a kötelességek, jogok a lehetőségek világát. A társteremtések fölött az „ítéletet” automatikusan a törvény mondja ki. Jézus mondta, a Szentlélek elleni bűn esetében nincs bocsánat. „Minden bűn és káromlás megbocsáttatik az embereknek; de a Lélek káromlása nem bocsáttatik meg az embereknek. Még a ki az ember Fia ellen szól, annak is megbocsáttatik; de a ki a Szent Lélek ellen szól, annak sem ezen, sem a más világon meg nem bocsáttatik.” Máté 12:31-32. Félelemből eredő érzések, gondolatok nehezítik a lelket, így automatikusan **reinkarnációra** kényszerül pl. a harmadik dimenzióba és nem tud tovább feljebb jutni és megmaradni a mennyországnak nevezett magasabb dimenziókban. (5-től 12. dimenzió) A nehezedés és sűrűsödés oka az általunk teremtett elektronokban keresendő. Ezen automatizmus fölött lett beépítve a kegyelem, amiért lehet fordulni a karma tanácsához, az én Istenemhez, a teremtő fiúkhoz, vagy az Atyaistenhez. A reinkarnáció az újraszületés célja; a tapasztalatok, talentumok, az arany almák begyűjtése. Ez a bölccsé válás útja.

**Karma**

„Amit akartok azért, hogy az emberek veletek cselekedjenek, mindazt ti is úgy cselekedjétek azokkal, mert ez a törvény és a próféták.” Máté 7:12

„És amint akarjátok, hogy az emberek veletek cselekedjenek, ti is akképpen cselekedjetek azokkal.” Lukács 6:31

Amit teremtéseddel okozol másnak, a Mindenségnek, azt kapod vissza és pont úgy. A szeretet teremtéseid emberi segítéseid, akár meg is sokszorozódhatnak a pozitron hálón, ahonnan a további energia felhasználási lehetőségeid igen megnőnek, úgy mint a gyógyítás, az univerzális aranykönyvtárakhoz való hozzáférés, levitáció, teleportálás, materializálás, utazás és olyan energiához juthatsz, amire épp szükséged van. pl. fűtés, világítás. Kínzásokkal, kínvallatásokkal minősített ölés esetén visszakapod pont úgy, pluszként kaphatsz börtönt, betegséget, és akár több életre szóló idiotizmust. A betegségek leggyakoribb okai a karmában előző életekben keresendőek. Lehet karmát oldani. Jézus ha azt mondta „megbocsáttatnak bűneid”, akkor az illető azonnal meg is gyógyult. Bocsáss meg magadnak és másoknak is, mindenkinek. Minden okozatnak oka van, még akkor is, ha a földi síkon a harmadik dimenzióban valami ártatlannak látszik. Így jöhet létre népek tragédiája, lásd zsidóság, vagy mások. A törvény nem tudása nem felmentő aspektus. Ez a korszak az elmúlt idők a karmák szüntelen kiegyenlítéséről, a drámák megtapasztalásáról szólt. A karma leggyakoribb következménye a betegség, baleset, fogság, háború, erőszakos halál stb. A törvény elleni vétek karmát okoz az árnyék személyiségben, míg a kötelességek elmulasztása esetén képtelen jogaival élni. Vége a drámáknak, jön a vígjáték. Kérj bocsánatot, bocsáss meg magadnak és másoknak, ne ítélkezz, szeress, segíts, döntsél és vígjátékban lesz részed, erről szólt az átmenet és itt az új kor, az új lehetőségek kora. Az alacsonyabb rezgésű sűrűbb dimenziós világokról Jézus mondta: „A szellemvilág gondolatainak töredéke sűrűsödött egykoron anyaggá.” Dombi Ferenc Hang kötet. Az alacsonyabb dimenziókban a törvény szigorúbb, de a karma mindig kiegyenlíthető, oldható és a sötét, sűrű, nehéz energia csak arra vár, hogy átvilágosodjon. Sokan meditálnak, imádkoznak országokért, földünkért. Itt az egyének által összesített csoportkarmák oldása a feladat, többek között azért is, mert nem mindenki ébred egyidőben és kellőképpen tudatára és addig is haladjon, fejlődjön a közösség segítve ezzel az ébredéseket is.

Utalások a Bibliából: Karma, Szeretet Máté 7:12, Lukács 6:31, Abdiás 1:15, János Jelenések K. 13:10, I. Mózes. 9:5-6, Máté 5:44-45, Máté 5:48, Lukács 14:27, Lukács 22:31, János 10:16, Máté 9:5, Márk 6:8, Máté 24:5, Lukács 5: 36-37, Gall. 3:6, Lukács 10:27, János 15:12, János 4:36, János 16:12, Lukács 11:52, Máté 5:48.

**Tudás**

A teremtéshez tudásra és megtapasztalt tudásra, bölcsességre van szüksége a társteremtőnek. ”Néktek adatott, hogy az Isten országának titkait érthessétek.” Lukács 8:10. „Mert néktek megadatott, hogy érthessétek a mennyek országának titkait” Máté 13: 11. (a dimenziók titkait) A tudás elfedett volt javarészt idáig, jelenleg viszont minden rendelkezésre áll. Az emberi evolúció egyik különlegessége az értelmező agy a genetika a DNS fejlődése, megváltozása. A DNS kód ősi magyar jelképe az életfa. Ez a Szentlélek apró darabkáira írt atyai utasítások. Inaktív részek bekapcsolása, új DNS láncok létrehozása, a DNS, RNS javító program beaktiválása lesz jellemző. Ez a kód alapja az istenemberi lét kifejlődésének, ami nagy mutációnak tűnhet, de isteni összehangolt beavatkozás, teremtés ez az emberiségen a karma oldásával egyidőben. Mit kell tennem mindezért? Amikor rádöbbenek úr Isten miket tettem, hogyan éltem, élhettem eddig, akkor nem szabad bűntudatban lelkiismeret furdalások közepette az eddigieket megerősítve vezekelve élni tovább. Tudatos megbocsátás, bocsánatkérés és megbánás után döntök és hogy a jövőben másként élek, tudatosan odafigyelek, kontrolálom saját gondolataimat és érzelmi megnyilvánulásaimat rátérve a pozitív gondolkodásra és a szeretetben élésre. A negativitásaimat és félelmeimet szeretet sugársással átalakítom jó tettekkel jóváteszem. Pl. ha loptál add vissza, ha kárt okoztál tedd rendbe stb. Igyekszem az univerzális kötelességeimet betartani és az ezután megnyíló jogaimmal boldogan élek Istenemberként, ahogy Jézus is tette. Lehetővé válik a teljesség és egyediség megélése az egység és a közösségtudat megtapasztalása.

**A minden és mindenki győztes és nyertes elve.**

**A verseny** elve nem szakrális elv. Győztesre és vesztesre osztja a szereplőket. A versenyt azok találják ki és erőszakolják rá másokra, akik biztosak elsőségükben és mindezt gyakran nem tisztességes módon biztosították be maguknak. A legtökéletesebben akkor mennek a dolgok, ha mindenki az ő Istene által neki elképzelt feladatát teszi, mert hogy mi való neki leginkább, azt csak az ő Istene tudja igazán. Ezek a társteremtői megnyilvánulások az adott egyéneken keresztül, mint ahogy a szervezet „sejtekből” áll össze, úgy jön létre itt az egyre tökéletesebben működő egészként a társadalom.

**Isten 7 alaptulajdonsága** ami által Isten ereje megnyilvánul a Mindenségben a duális kettős (kettős természetű adó és elfogadó világokban is. Kettős indíttatású hármasság, a hatosság. (ősi Mú civilizációbeli jelkép ma inkább Dávid csillagként ismeretes.) Tehát a 1./**szeretet**, 2./ **tudás**, **bölcsesség** (értelem és érzelem egyensúlya) 3./ **akarat**, 4./ **rend** 5./ **igazság**, 6./ **türelem**, 7./ **irgalom**. Poór Andor összeállítása.

A teremtés négy alapelvét a tűz, levegő, víz, föld elvét használjuk az elementálok és az elemek teremtésénél. Franz Bardon Út Az Igazi Beavatottsághoz, Az Igazi Kabbala Kulcsa.

**Jézus Krisztus második eljövetelével** kapcsolatban meg kell említeni, hogy az elragadtatás azt jelenti, hogy pl. felrezgeted magad az ötödik dimenzióig és fizikai testeddel átlépsz oda az örök létbe. Ez történhet egyedi módon pl. Illés, Énok, Jézus és a többiekkel, de történhet egy bolygóval is a rajta levő kiválasztottakkal, akár egy, vagy több részletben. A fényrobbanás során átalakul a genetika a betegség megszűnik és ha a harmadikból a negyediken át az ötödik dimenzióba kerül a bolygó a harmadik és a negyedik dimenzió ajtaja rajta bezárul és aki szabad akaratából úgy döntött, hogy nem jön, az máshová inkarnálódik. Erre számíthatunk.   
Nagy az Isten jósága és megbocsátása, kegyelme és korlátlanok a lehetőségei a fejlődésre.

Amennyiben a társadalom ezen elvek, elgondolások alapján szervezi meg létét, nevezhetjük szakrális társadalomnak. Mindenki tegye bele legjobb, legtisztább, legnemesebb, elképzelését az új Föld fénygömbjébe, hogy minden jó megvalósulhasson, megteremtődhessen.

**Gondolatok a jövőben megvalósítandó dolgainkról**

Le kell szögezni egy igazságot; mindent mi emberek itt a Földön társteremtőként teremtünk, hogy hogyan, azt az előbb leírtam. Sokat és szeretetben gondoljunk rá arra, amit szeretnénk megvalósítani.

Egy két elgondolást osztok meg önökkel, figyelembe véve jelen helyzetünket, amit közös gondolkodással szeretetben megteremthetünk. A régebbi műveimben írtam erről, mégis adok most rövid összefoglalót.

Jézus mondá, „Az én hatalmam nem e világból való” Az új korban, krisztussá váló emberekről beszélünk, az ő együttélésükből létrejövő fénytársadalom semmiben sem hasonlít a mostani hatalmi agresszív, elnyomó, békétlen, szűkös, háborúskodó rendszerhez. Az itteni demokráciák; drága játék butus gyermekeknek és a tömegek érdekei, jogos igényei a legritkább esetben számítanak. Az egyének szakrális, spirituális kiteljesedése arányában gyorsan fejlődik a társadalom szövétneke, hiszen a törvények, a minőség, az elvek ugyan- azok. A jelenlegi gyakorlat általában szöges ellentéte a szakrális elveknek.

A szakrális társadalom egyetlen fő célja; az, hogy az **élet minden királyságában** arésztvevők a lehető legjobban, legboldogabban érezzék magukat, legfejlődőképesebbek legyenek és a bőség rendelkezésre álljon a szükségletek és igények szerint. A társteremtőknek a dolga és a kötelessége ezen fáradozni és olyan társadalmi berendezkedést kiagyalni, ahol mindezek maradék nélkül teljesülnek. Az univerzum számos jól működő mintája rendelkezésre áll, lehet ezek közül választani, akár újat kitalálni és fontos az, hogy a még szükséges technika is ezeket a célokat szolgálja, vagyis mindenki a lehető legjobban érezze magát, szabadon éljen, alkosson, teremtsen, hogy Isten rajta keresztül megnyilvánulhasson.

Az ilyen társadalom vezetői a **bölcsek**. Mivel a világosság mindenkit áttetszővé tesz, így mindenki tudja kik azok. Ők azok, akik megfelelő reinkarnációs „talentumos” tapasztalattal rendelkeznek. Dolguk csak annyi, hogy az alulról jövő szabad, igazi demokratikus kezdeményezésekből kiválasztják a legjobbakat és rávilágítanak a nem megfelelőkre. A népek nagy öregjei, vénei, bölcsei ők, akik rendkívüli köztiszteletnek örvendnek. Ezen a bolygón miért van ennyi nép? Ez a régi bukott birodalom börtön elképzeléséből adódott. Az általuk uralt csillagrendszerekből ide szállították azokat, akik lázadtak ellenük, és azokat akikkel nem bírtak még ők sem. Földanyánk feljebb lép és a szabad akarattal rendelkező vele együtt élő emberiség egyedenként dönthet, vele halad előre, vagy nem. A nem válasz esetében átkerül olyan helyre, ahol a fejlődés üteme neki megfelelő. Senki sem veszhet el. A régi birodalom minden elképzelése a szakrális elvek ellentettje ez látható, mert még benne élünk. Felsőbb énjeink az Atyaistennel úgy döntöttek, hogy a Földön marad a népesség sokszínűsége. Minden nép, nemzet tudni fogja, hogy honnan, melyik csillagrendszerből lett idetelepítve a Földre, megismeri lélekcsaládfáját, kapcsolatot tarthat az otthoniakkal, segítségüket elfogadhatják. Lélekben és részben genetikailag eltérő népek az univerzális elvek betartásával élnek mondjuk „unokatestvérként” szeretetben, békében. A szállásterületek kijelölésével és minden egyébbel kapcsolatos vitás kérdésekben az Atyaisten döntött, így a kialakult hihetetlen igazságtalanságok karmikusan rendeződnek, lehetővé téve a magasabb, előrelátóbb fejlődést biztosító életet, kikapcsolva a régi sátáni birodalom összes berendezkedését, gyakorlatát, manipulációit, megtévesztéseit, ármánykodását, vagy ellenségeskedést okozó visszafogó „aknáit”. Természetesen a népek bölcseiből áll majd a Földi Tanács és annak vezetője képviseli bolygónkat a csillagközi galaktikus tanácsokban. Az elnevezésből is látszik, nem uralkodnak hatalmaskodnak, visszaélnek, hanem szolgálnak, tanácsolnak, segítenek.

Atyánk ősi, legelső népének a mag népének további alapvető feladata itt a Kárpát-hazában a Földanyánk szívcsakrájának szeretgetése, őrzése, védelme, kódolása és más népek számára a mintaadás, a példaadás, a segítés az új berendezkedéshez.

A Mag Népe Tanácsa 12 főből áll hat férfi és hat hölgy tagból és a szakrális fejedelmi király, ő az aki a legbölcsebb és a legtöbbet adja segítségül népének és a legnagyobb szeretettel bír, „ aki szívét osztja szét”. Kormorán együttes.

Mindenki tudja lélekvonalbeli leszármazását és azt, hogy itt a Földön melyik magyar fejedelmi, törzsi nemzetségből származik. Így ezen a szinten is megélhető lesz a közösségtudat. A nevetek sok esetben utal erre. A mag népe lélekminőség most a Kárpát -hazát választotta - igaz nem először – inkarnációs lakhelyéül és ez nem állampolgársági kategória. Legyetek büszkék arra, hogy a Magyar Nemzet teste vagytok!

Mindenki, főleg az első időkben el lesz látva egy quantum több dimenziós személyi számítógéppel. Ez méri az egyén szeretetenergia kibocsátását, tudását, mely fejlettségével arányos, mert ezek alapján részesül a közös javakból. Méri és kijelzi egészségi állapotát, lehetőségeit, összekapcsolódik akashájával, (saját összes megnyilvánulása), szintúgy az univerzális arany könyvtárakkal. A 12 spirálú génre és a lelkére kapcsolódva segíti az eligazodást és főleg intelligens adattárként használatos így látható, hogy a lélek kiegészítő élő minőségéről van szó. Az abszolút demokratikus össznemzeti szavazás lebonyolítója az általunk fontosnak tartott kérdésekben.

A társadalom fény alappontja a **család**, a férfi és nő között szabadon köttetett **házasság** és gyümölcse a **gyermek**, mely a legnagyobb kincs és ennek megfelelő törődést, odafigyelést, elismerést, megbecsülést, nevelést, oktatást von maga után. A szerelmi, szereteten alapuló szexualitás a gyermeknemzésen túl a megvilágosodást és a belső Istennel való találkozást szolgálja. Ajánlatos csak a személyiségének megfelelő érettségi fokon elkezdeni. A fogantatás tudatos akarattal, mindkét fél beleegyezésével az inkarnációt vállaló születendő lélek ismeretében lehetséges. Így fogamzásgátlásra és abortuszra nem lesz szükség. A túlnépesedés lehetetlen. A válás ritka, mert a párválasztást nem a karma vezérli, mint eddig, hanem az egymásnak megfelelőség, lélekpárok találkozása. A jelenlegi földi helyzetben azt ajánlom, hogy ha csak lehet, a gyermek 12 éves koráig ne legyen válás, éljenek toleranciával, tisztelettel, egymás iránti megbecsüléssel.

A népek meglátogatják, segítik egymást, tapasztalataikat kicserélik, mert tudják, hogy valahol egyek.

**A turisztika** nagyon fontos, kiépülnek a fogadó rendszerek. Más bolygókról érkező baráti látogatókat is nagy szeretettel fogadunk.

Kijelöljük a lakhelynek, erdőnek, termőföldnek, ártérnek, legelőnek való területeket. A Földanya javaiból egyenlőképpen részesítené az embereket.

**Lakhely**  legalább egy ezer m2–es terület, rajta a szakrális geometria építészeti elvei szerint épített családi ház. A kertvárosi házak még elfogadhatóak. Így meglesz az állandó kapcsolat a Földanyával, a levegővel, a vízzel, a nappal, a növényekkel, az állatokkal. Az alapvető zöldség, gyümölcs igény, a magok, mint fő táplálék itt helyben megtermelhető. A gabonát a betakarítás után szétosztják, a felesleget exportálják. Ami az éghajlat miatt nem terem meg, az importálható.

Az élelmiszeripar jelenlegi silány, igazi tápértéket és minőséget nem képviselő termékei nagy részben mérgezőek, ezért alapos átrendezés, átszervezés szükséges. Milyen élelmiszer az, amelyik íz fokozóra, vagy állagjavítóra szorul? Kíméletes technológiával kiválthatók a tartósítószerek és őseink receptjei is előkerülnek. Friss gyümölcs és egyre több nyers, párolt zöldség ajánlatos.

A növények termesztésére és az állatok tenyésztésére nagy gondot kell fordítani, mert azok meghálálják és mert így kell tenni. Őseink is így tették. A szűkös helyen, rossz körülmények között tartott állat biztos betegséget okoz fogyasztójának az ölés durva energetikájának átadása mellett.

**Sport**

Természetjárás, mozgás, torna, jóga. Tömegsportok előtérbe helyezése.

**Gazdaság. Piac. Kereskedelem. Pénzügyek.**

A munkák jó részét robotok végzik, az ember dolga felügyeletük, tervezésük és gyártásuk.

Jelenleg a gazdaságot, a piacot, a kereskedelmet és a pénzügyeket a sötét erők ellenőrzik és irányítják. Mohó kapzsiságuk következtében az energiaáramlás a „szivattyúk” miatt egyoldalúvá vált, minden lelassult, haldoklik. Az ember csak olcsó munkaerőpiaci rabszolga a szemükben. A technika fejlődése ellenére az emberek nagy része ma sem él jobban. A sötét gondolkodás alapja a félelem a kevéstől, hogy nem lesz elég. Ettől a vélekedéstől tör ki a háború, az erőszak és hogy nekem elég legyen, elveszem a másét.

**Honvédelem**

Hadi technikát megsemmisítve, de elemeit felhasználva az emberek szolgálatába lehet állítani. A fénytársadalmak közös galaktikus véderője részeként védjük meg magunkat az esetleges ellenséges támadásoktól.

**Rendfenntartás**

A rendfenntartás és a bűnözés visszaszorítását végző személyek munkáját főleg eleinte látók is fogják segíteni. Későbbiekben az embereknek egymás előtt ezen a téren nem lesz titkolni valója, mert minden észlelhető, érzékelhető, látható és áttetsző. A személyi számítógép mindent rögzít.

A **pénzrendszerrel** annyira visszaéltek, hogy nem célszerű átalakítani. Vezessük be helyette a karát rendszert a fényelveknek megfelelően. Egy karát, minden ember tisztességes megélhetése és ha ez megvan mindenkinek, lehet differenciáltan többet adni annak, aki többet tesz a közért. Minél fejlettebb egy társadalom, annál kisebb a karátszám, lehet, hogy csak kettő, ezt a gyógyítói, tanítói és papi hivatásnak, vagyis a közösségért felelős összetartó erők és a feltalálók kapják.

A **kereskedelem alapja** az adott tárgy fényértéke, a belehelyezett tudás és szeretet energia.

Mindenki érettségi szintjének megfelelő szinten és módon **teremthet**, alkothat bármit, aminek léte törvényt és az adott közösség tagjait nem sérti, vagy zavarja, vagy károsítja. Az emberek egyensúlya, az **egészsége** arányos szeretetével. A betegséget figyelmeztetésként kapja, mivel itt már lassan karmikus ügyről nem beszélünk, jelzi a helyes útról való letérést. Az ember képes, tudja gyógyítani önmagát, akár segítséggel is, miután visszatér a helyes útra. Az elhasználódott sérült szervek cserélhetők, saját genetikából létrehozhatóak. A test végső elhasználódás esetén cserélhető, de legalább az ötödik dimenziós tudattal és testi sejtekkel kell ehhez rendelkezni. Nem javaslom a szaturnuszi elvet, mely szerint telerakjuk magunkat műszervekkel, mert ebben az esetben a teremtőerő lecsökken, vagy megszűnik. Legvégső esetben, akár új „fizikai test” is teremthető.

Az ásványok, növények, állatok, gyógyító anyagait, segítő erőit, eszenciáit nyugodtan, szeretetben, odafigyeléssel és mértékkel használjátok.

**Oktatás - nevelés**

Az univerzális alapelvek, törvények, kötelességek, jogok ismerete és ezek betartására való nevelés. Az idősek nevelik a fiatalságot az iskolában és megtanítják a belső aranykönyvtár használatát. Az iskola akkor fejeződik be számukra, ha a tanítvány mindent elsajátított és a továbbiakban önállóan képes használni a rendelkezésre álló eszközöket, képességeket az életfeladatának megfelelően és ezt egy bizottság leellenőrzi és további működését engedélyezi. Többek között fontos a szakrális geometria, az asztrológia ismeretének bevezetése.

**Energia**

Az energia hozzáférés gyakorlatilag korlátlan A fosszilis és nukleáris energia felhasználása visszaszorulóban lesz, veszélyessége, a Földanya állapota, és drágasága miatt. Helyette természeti energiák (víz, szél, nap, környezeti, valamint földmágnes energia, vagy a központi energia megcsapolása válik lehetővé. A villamos energia szállítása nagy veszteséget okoz, így a családi házak egyenként, vagy kisebb pl. 10-es létszámban összeállva kapnak egy energiatermelő egységet. Hasonlóan lesz a vízellátás is 100 – és 200 méteres mélységű kutakból és tökéletesen megtisztítjuk az elhasznált vizet. Ez csak így kerülhet vissza a földbe, vagy a természetbe. A technológiai váltás a víz, levegő és talaj tökéletes tisztítását teszi lehetővé. A technológiai váltás az egész gazdaságot érinti.

**Környezetvédelem**

A környezetvédelmi elv az, hogy nem szennyezünk. Az új technológiák ezt lehetővé teszik. Ha nem megoldható a mérgező anyag ott helybeni és azonnali megsemmisítése, közömbösítése elvetjük azt a technológiát. **Szennyezés árán nincs termelés az életet semmi sem veszélyeztetheti.**

**Közlekedés**

Alapvetően légi járművekkel történik, családonként egyenlőre egyet kapnának belőle. Lesznek légi buszok, légi teherszállítók. Személyek, vagy terhek teleportációja is lehetővé válik. Így a szállítás azonnalivá tehető. A fejlettebb személyek tér – idő manipulációval bárhová áthelyezhetik magukat, levitálhatnak, merkabázhatnak.

**Jogrend**

Minden átlátható lesz sokak, később akár mindenki számára. Kozmikus vétség, tudásbeli, képességbeli és emlékezet törléseket, úgymond „agymosást” és az erő mérséklődését vonhatja maga után, a karátszám csökkenésével egyetemben. Tanítás, gyógyítás, nevelés különös hangsúllyal kerül először itt szóba. **A büntetést az adott személynek a magasabb énje rója ki rá és hajtja végre.** Minden sötét tett és manipuláció a fény által egyre gyorsabban kiderül. Az igazságszolgáltatás jelenlegi rendje nem tartható fenn. A vitás ügyek intézésére az erre alkalmas bölcsek közül döntnököket választunk, kiknek munkáját szintén a látók is segítik.

Nem mondtam el mindent, leírva az nagyon sok lenne. Tovább lapozva megtalálják a témák részletesebb és alaposabb kifejtését. Csak gondolatébresztőnek szántam ezeket és kérnék mindenkit bátran tegye hozzá legszebb, legjobb elképzeléseit az új Föld arany gömbjébe. Hamarosan szavazunk róluk.

A magyarságnak rá kell találnia saját energetikájára, kijelölt útjára, küldetésére, amelyről régen letérítették és így „más népek energia rendszerének foglyai lettünk” Asthar parancsnok. Küldetésünk a genetikánkban és a Szent Koronánkban fellelhető. Csodálatos magyarnak lenni!

Befejezésül idézem Ramtha-t :

A lényemben lakozó Isten Szól mindahhoz, aki lehetnék, hogy felfedezőutam végén megismerjem önmagam. A bennem lakozó Istent szólítom, hogy e képmás nélküli erő uralja életemet, ő vezérelje utamat. Jer hát elő, Nyisd meg elmémet és könyvemet, nyisd meg a tudásnak az erőnek és a kitartásnak Úgy legyen. A bennem lakozó Istennek.

Ramtha A Bölcsesség Ősi Iskolái 21. oldal

Kellemes elragadtatást, csodálatos újjászületést, jó utazást kívánok mindenkinek!

Kecskemét, 2014. 02. 09.

dr. Kala Molnár Sándor

e-mail: kalamars62@gmail.com

Mint láthatjátok legfontosabb feladat a félelem oldása és erre minden nagy próféta és mester felhívta a figyelmet. Fogadjátok Révész Éva Bibliából történő összeállítását, amely egykoron segítette félelme legyőzésében.

Ne félj, mert te veled vagyok, és megáldalak téged, I. Mózes 26:24.

Ne félj, és ne rettegj, mert veled lesz az Úr, a te Istened mindenben, a miben jársz. Józsué 1:9/b. Ne félj, mert kétség nélkül irgalmasságot cselekszem veled II. Sámuel 9:7.

Semmit ne féljetek, hiszen én parancsolom néktek, legyetek bátrak, ne féljetek. II. Sámuel 13:28. Ne félj, menj el, cselekedjél a te beszéded szerint; I. Kir. 17:13.

Ti azért bátorságosak legyetek, kezeiteket le ne eresszétek, mert a ti munkátoknak jutalma van. II. Krónika 15:7.

Mondjátok a remegő szívűeknek: legyetek erősek, ne féljetek! Ésaiás 35:4.

Ne félj, mert én veled vagyok: ne csüggedj, mert én vagyok Istened; megerősítelek, sőt megsegítlek, és igazságom jobbjával támogatlak. Ésaiás 41:10

Mivel én vagyok Urad, Istened, a ki jobbkezedet fogom, és a ki ezt mondom néked: Ne félj, én megsegítelek! Ésaiás 41:13. Ne félj a beszédektől, a melyeket hallottál, Ésaiás 37:6.

Ne félj, mert én veled vagyok, napkeletről meghozom magodat, és napnyugatról egybegyűjtelek. Ésaiás 43:5.

Ne féljetek az emberek gyalázatától, és szidalmaik miatt kétségbe ne essetek! Ésaiás 51:7.

Meg ne riadj tőlök, különben én riasztalak el téged előlök! Jer. 1:17.

Ne féljetek tőlök, mert nem tehetnek rosszat; de jót tenni se képesek! Jer 10: 5.

Ne félj te föld! Örülj és vigadozz, mert nagy dolgokat cselekszik az Úr! Jóel 2: 21.

Ne féljetek, ti mezei vadak! mert zöldülnek a pusztának virányai; mert a fa megtermi gyümölcsét; a füge és szőlő is kitárják gazdagságukat. Jóel 2:22.

Ne aggodalmaskodjatok a ti életetek felől, mit egyetek és mit igyatok; sem a ti testetek felől, mibe öltözködjetek. Avagy nem több-e az élet hogynem az eledel, és a test hogynem az öltözet? Tekintsetek az égi madarakra, hogy nem vetnek; nem aratnak, sem csűrbe nem takarnak; és a ti mennyei Atyátok eltartja azokat. Nem sokkal különbek vagytok-é azoknál? Mt 6:25-26.

Bízzatok; én vagyok, ne féljetek! Mt 14:27. Keljetek fel és ne féljetek! Mt 17: 7.

Ti ne féljetek; mert tudom, hogy a megfeszített Jézust keresitek. Mt 28:5

Ne féljetek; menjetek el, mondjátok meg az én atyámfiainak, hogy menjenek Galileába, és ott meglátnak engem. Mt 28: 10.

Miért vagytok ily félénkek? Hogy van, hogy nincsen hitetek? Márk 4:40.

Ne félj, csak higyj. Márk5:36. Bízzatok; én vagyok, ne féljetek. Márk 6:50/b.

/ Károli Gáspár fordítása/

Ne félj afelől, hogy az emberek hogyan vélekednek felőled, még ha bolondnak tartanának is tedd a dolgodat!